کوبا خاریجی ایشلر ناظیری برونو رودریگوز، آمریکانین کوبا‌لی 15 دیپلوماتی دپورت ائتمه قرارینی "مسئولیت‌سیزلیک" اولا‌راق آدلاندیردی.
رودریگوز، پایتخت هاوانادا ائدیلن مطبوعات کونفرانسیندا، کوبا حکومتی‌نین بو اؤلکه‌دکی خاریجی نماینده‌لره قارشی زورونلولوق‌لارینی یئرینه یئتیردیگینی ایفاده ائتدی.
آمریکانین واشینگتون‌داکی کوبا‌لی 15 دیپلوماتی اولکه‌لرینه گؤندرمه قرارینا اعتراض ائدن رودریگوز، بونو "مسئولیت‌سیزلیک" اولا‌راق قیمتلندیردی.
آمریکا خاریجی ایشلر ناظیری رکس تیلرسون، "3 اوکتوبردا، آمریکا خاریجی ایشلر ناظیرلیگی، واشینگتوندا چیخیش ائدن 15 دیپلوماتین گئری گؤندریله‌جگینه دایر آلینان قرار حاقیندا، کوبا حکومتینی بیلگیلندیردی.
آچیقلامادا، آمریکانین کوبادا خیدمت ائدن دیپلومات‌لاری‌نین ساییسینی آزالتدیغی و بوتون ایشچی‌لرین عائله‌لری‌نین آمریکایا گئری چاغیریلدیغی قید ائدیلمیش، کوبا حکومتی آمریکا‌لی دیپلومات‌لارین امنیتینی ساغلایینجایا قدر، هاوانادا آز سایدا دیپلومات بولوندورولاجاغی یازیلمیشدی.
آمریکانین هاوانا سفیرلیگینده وظیفه ائدن 22 دیپلوماتین و عائله عضو‌لری‌نین "بیلینمه‌ین" سببله ائشیتمه ایتکی‌سینه اوغرادیغینی آچیقلانمیشدی.
دیپلومات‌لارا کارلیق‌لارا یول آچابیله‌جک بیر جور سونیک جیهازلا سالدیری ائدیلدیغی ادعا ائدیلیر.
